NaiveNeuron/SloPal huggingface dataset:
Michelko, Roman, poslanec NR SR (2024-05-10):
Ďakujem za slovo. No, toto bolo úplne krása, presne sa to ukázalo, to, čo som vravel, v tejto chvíli bolo potvrdené. My sme samozvaní demokrati a my môžme používať na našich odporcov koncentráky. Teraz ste povedali presnú esenciu, čo si myslíte. My demokrati vás budeme dávať do koncentrákov. Mimochodom, neboli tam iba tvorcovia. Bola tam napríklad aj šéfka personalistiky a všetci tí koncentráčnici to vyhrali a hrubo nezákonné výpovede, televízia im musela vyplatiť potom odstupné, pretože to, čo robil, bolo v hrubom rozpore so zákonom. Pani Kolíková, nie iba Kapusta, 40 ľudí tam bolo. Viete si to predstaviť? Kukan klamal v OSN, až sa červenali, dokonca Zolo Mikeš vtedy bol vykázaný, keď mu dal túto otázku, zaklamal, že žiadny koncentrák nie je. 28. poschodie. Absolútna hanebnosť! A čo je podstatné, čo som chcel povedať? Toto bolo vtedy, je tu už iná generácia, posledný relikt je Fero Mikloško. Keď sa to dialo za kádehákov, vy, ktorí ste zriaďovali koncentráky, nám budete niečo vyčítať? To je nonsens. Keby my sme urobili koncentrák, tak je tu peklo, armagedon, sú tu stotisícové demonštrácie, ale my nie sme takí ako vy. Nie, my komunikujeme a my keď niečo robíme, vždycky podľa zákona a nie takýmto spôsobom. Teraz sa ukázala vaša mentalita, kádrovať, krágľovať, nadávať, ponižovať, absolútne neznesiete akýkoľvek iný názor a všetci, čo si myslia niečo iné, sú tí najväčší oplani. Krásne to bolo teraz povedané. Hovorca opozície jasne povedal, akí ste vy ľudia, čo si vy myslíte. Dobre, aj ľudia v opozícii sa hanbia za Pročka, dobre, tak musím to, beriem to troška späť, ale je to jednoducho presne to, čo som... (Prerušenie vystúpenia časomerom.)
Kamenický, Ladislav, poslanec NR SR (2022-06-29):
Ďakujem pekne, technické zariadenie nefunguje, ale dobre. To, čo už bolo povedané aj mojimi kolegami ako reakcia na pána Karahutu, áno, treba si pozrieť do histórie, kde to všetko začalo, ako sem prišli jednotlivé reťazce a aké podmienky im kto vytvoril. Na druhej strane ste hovorili o tom, že nerobme z toho politiku, že je to vyslovene nejaká empirická záležitosť, lebo jak povedal, už jak bolo povedané, že rohlík nie je pravicový ani ľavicový, ale hneď obratom ruky ste začali hovoriť o tom, že lebo SMER, lebo čo tu všetko SMER neurobil za 12 rokov. Na druhej strane ste povedali, že nevyčítajme si, čo bolo, a hneď zároveň hovoríte o tom, ako tu SMER za 12 rokov čo nespravil a neurobil. Ja nehovorím, že všetko sa podarilo, ale poviem otvorene, dnes tu neodvolávame smeráckeho ministra pôdohospodárstva, dnes tu odvolávame vášho ministra pôdohospodárstva. Bavme sa o tom, čo tento minister pôdohospodárstva spravil za posledné obdobie, ktoré je vo funkcii. Toto je tu merito tohto, tejto rozpravy. Ja nebudem všetko teraz spomínať, samozrejme, idem do rozpravy, takže potom sa k tomu detailnejšie vyjadrím. Ďakujem pekne.
Kubánek, Stanislav, poslanec NR SR (2022-04-29):
Ďakujem veľmi pekne za slovo, pán podpredseda. Pán poslanec Rišo, vo svojom, vo svojom vystúpení si hovoril o uznesení o obvinení poslanca Národnej rady a predsedu najsilnejšej politickej strany Roberta Fica a Roberta Kaliňáka. To celé uznesenie je vymyslené, to uznesenie celé je spolitizované. O politickom motíve obvinenia svedčí aj fakt, že viacerí koaliční poslanci Národnej rady deklarovali, že odhlasujú vzatie Roberta Fica do väzby ešte pred tým, ako podala prokuratúra žiadosť a v danej chvíli ešte ani netušili, z čoho je Robert Fico obvinený. Aj na tomto príklade sa ukázalo, že nezáleží od sily dôkazov obvinenia, dôležité pre vládnu koalíciu je, aby sa zbavila jej hlavného kritika a vzatím do väzby ho umlčala. Dokonca ani prokurátor vo svojej žiadosti neuvádza presvedčivé dôkazy, prečo by mal ísť na účely vyšetrovania do väzby. Napriek tomu, že samotné uznesenie ma viacero formálnych, obsahových, ako aj zákonných nedostatkov, viacerí z vládnych poslancov chcú dosiahnuť jedine zavrieť z politických dôvodov najhlasnejšieho kritika matovičovsko-hegerovskej vlády nezákonne do väzby a zbaviť sa opozičného lídra, ktorý poukazuje na jej prešľapy. Toto však nemá s demokraciou a spravodlivosťou nič spoločné a zaraďuje Slovensko... (Prerušenie vystúpenia časomerom.)
Šefčík, Marek, poslanec NR SR (2021-06-24):
Áno, však už ide, už ide. Prihlásil som sa... (Prerušenie vystúpenia predsedajúcim.)
Šimečka, Michal, podpredseda NR SR (2024-01-09):
Ďakujem pekne. Pán poslanec Mikulec.
Galis, Dušan, poslanec NR SR (2013-05-14):
Ďakujem pekne za slovo. V podstate súhlasím so všetkými, ktorí sa tejto problematike venovali. Je mi jasné, že každý z nás má záujem o to, aby mladí ľudia vyrastali v zdravom prostredí. V prvom rade ale musíme hovoriť o tom, že nesmieme miešať politiku a šport. Proste dneska sami vidíte, aj keď sú majstrovstvá sveta, že dneska vzory našich mladých detí a mládeže sú hokejisti. Keď sa im darí, tak sa všetci tešia a všetci chcú byť ja neviem ktorým, podľa mena, by som mohol menovať všetkých, a keď sa im nedarí, tak sme všetci smutní. Ale pravda je, že peniaze do tých obcí menších sa nedostávajú. Či už tie zväzy financujú viac-menej len tie prvoligové, druholigové a tie silnejšie kluby, VÚC-ky financujú stredné školy, ale tie obce malé, ktoré majú len, povedzme, 700 – 800 obyvateľov, ja si myslím, treba veľmi podporiť, pretože podľa môjho názoru keďže teraz v poslednej dobe dosť cestujem po Slovensku, môžem povedať, že tá talentovaná mládež sa tam, myslím, skrýva, je veľmi silná. Len im treba dať priestor, dať im možnosť. A verte mi, že z týchto mladých ľudí vyrastú veľmi dobrí športovci. A môžem dať aj príklad. Na Orave postavili hokejovú halu krytú a je to neuveriteľná šanca pre mladých športovcov z hornej Oravy, ktorí tam chodia. A myslím si, že za krátku dobu budeme vidieť výsledky tejto práce. Takže ja sa prikláňam k tomu, aby sme hľadali možnosť, samozrejme, bez politických nejakých hádok a tak ďalej, cestu, aby tam, kde je záujem o ten-ktorý šport, sa ten šport podporil, aby tie deti mali svoje vzory. Ale, tak ako povedal aj poslanec Hraško, musia mať ľudí, ktorí ich budú vedieť viesť. Čiže bývalých športovcov, ktorí pomaly končia, treba nejako pritiahnuť, dať im možnosť, aby svoje skúsenosti, ktoré majú, prenášali na tieto deti. A myslím si, že, tak ako ste to povedali, budeme mať väčšiu radosť, keď deti budeme naháňať domov, aby išli z ihrísk, ako keď ich budeme hnať od počítačov preč. Takže verím, že všetci, ktorí ste tuná, podporíte túto myšlienku. A ja budem za to veľmi povďačný. Ďakujem pekne.
Valášek, Tomáš, poslanec NR SR (2021-07-01):
Vďaka. Tentokrát mám naozaj otázku, nie komentár. Aj keď krátky komentár predsa len. Vďaka za tú odpoveď. Vy ste mi už vlastne čiastočne odpovedali, ale chcel som vedieť, že čo sú vlastne tie problémy, v čom sú tie dôvody tej, ani som nevedel, že tak šokujúco nízka zaočkovanosť iba asi tých 10 %. Vy ste už čiastočne odpovedali, asi obavy a nie celkom neodôvodnené aj na vzťahy medzi touto komunitou a zvyškom nás z minulosti, takže asi trošku také obavy, že čo im to vlastne podávame. Sú aj nejaké iné dôvody, na ktoré viete ukázať prstom, že toto a toto, pre toto a pre toto je to len 10 %, čo je šokujúco málo?
Hrnčiar, Andrej, podpredseda NR SR (2016-10-19):
Ďakujem. Takže, nech sa páči, pani podpredsedníčka, máte slovo.
Glváč, Martin, podpredseda NR SR (2019-03-26):
Pán poslanec Pavelka.
Mizík, Stanislav, poslanec NR SR (2018-11-27):
Ďakujem za slovo. Spomenul si Sabru a Šatílu, masaker v Sabre a v Šatíle. Ten masaker bol o to odpornejší a to takýmto spôsobom, že izraelská armáda vpustila falangu vraždiť Palestínčanov do tábora a strážila tábor dookola, čiže Palestínčania, ktorých vraždila dnu falanga, nemohli ujsť. Ďakujem za slovo.
Sulík, Richard, predseda NR SR (2011-09-14):
Prosím, páni poslanci, hlasujte o návrhu vrátiť zákon na dopracovanie. (Hlasovanie.) Prítomných 144 poslancov, hlasovalo 67 za, 76 proti,1 sa zdržal. Tento návrh sme nechválili.
Paška, Pavol, predseda NR SR (2014-11-10):
Pán poslanec, chcem vás požiadať, keďže viem, o čo ide, poznám pomerne vulgárny obsah tohto videa, ku ktorému sme zaujali veľmi jasný postoj, a odsúdili sme ho, ak by nemusel odznieť. Ale je to, samozrejme, na vás, aby ste ma náhodou neobvinili, že vám obmedzujem vaše právo. Ale sú tam výrazy, ktoré...
Žiga, Peter, podpredseda NR SR (2024-06-12):
Pán poslanec Oskar Dvořák.
Pleštinská, Zita, poslankyňa NR SR (2021-09-22):
Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona (tlač 630). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán presedajúci, otvorte, prosím, všeobecnú rozpravu.
Suja, Miroslav, poslanec NR SR (2021-04-01):
Ďakujem za slovo, pán predsedajúci. Pán poslanec Potocký, viete, miliarda mala ísť do zdravotníctva a do nemocníc a nie do šprtania sa v nose. A ak si myslíte, že miliarda je dobrá do šprtania v nose a nie do zdravotníctva, tak doteraz som myslel, že ste rozumný poslanec, ale ak toto popriete, tak neviem. Ja neviem, rok ste vo vláde a vyhovárať sa na predchádzajúce vlády, ktoré, nepopieram, boli zlé, ale už nie je namieste. Hlavne keď ste za ten rok odfajčili tú miliardu úplne zbytočne. Ja by som sa chcel spýtať ešte jednu vec. Vy hovoríte, predchádzajúce vlády nepočúvali odborníkov. Keď tu všetci odborníci hovorili Matovičovi, že celoplošné testovanie je cesta do pekla, počúval odborníkov? Pán poslanec, viete sám dobre, že nie. Povedal, že jemu odborníci poradili, že áno, a keď sa ho novinári spýtali na mená tých odborníkov, kto to je, tak povedal, že vy-fi-ča-li cez noc. Tak nemôžme vytýkať predchádzajúcim vládam, ktoré robili chyby, to je samozrejmé, robili a boli zlé, to, čo robí súčasná vláda. Ja som nevidel, pri celoplošnom testovaní bola zhoda tých odborníkov, že je to zlé. A tu máme výsledok! To neni výsledok predchádzajúcich vlád, to je výsledok tohto jedného roku. Tou miliardou keby sme posilnili nemocnice, tak sme krásne za vodou. Ale čo, Igorko mal na háku všetkých odborníkov. On mal na háku aj vašich koaličných partnerov, predsedov a všetkých, ktorí mu hovorili, že nerobme to, je to zlé, všetkých. A ideme tvrdohlavo za svojím a minister Krajčí, bývalý, je toho príkladom. No na akého frasa nám bolo ďalších 35 miliónov testov do nosa? Nemohli za 140 miliónov sme posilniť nemocnice? Pán poslanec, uznajte!
Jurzyca, Eugen, poslanec NR SR (2016-11-23):
Privítal by som, že sa preruší, áno.
P. Paška, predseda NR SR: (2009-09-16):
(Hlasovanie.) 138 prítomných, 80 za, 22 proti, 35 sa zdržalo, 1 nehlasoval. Bod sme schválili.
Šimko, Jozef, poslanec NR SR (2021-11-10):
Ďakujem pekne, vážený pán predsedajúci. Vážení kolegovia, pán Blcháč, pán Kočiš, ja ďakujem vám za podporu tohoto zákona, ale skutočne by som zopakoval svoje slová. Jediná vina týchto starostov a primátorov je to, že majú snahu zabezpečiť bývanie pre svojich ľudí, pre svojich občanov, pre mladé rodiny s deťmi. A Úrad pre verejné obstarávanie svojím, svojimi rozhodnutiami ich tlačí úplne k zemi. Ja poviem len zopár pripomienok. Napríklad Šaľa, čo si spomínal, pán kolega Kočiš, tak má pokutu 339-tisíc eur. Alebo spomeniem tu napríklad, spomeniem Modrý Kameň, pokuta 78-tisíc, však tu hrozí nútená správa, ak to, tento zákon neprijmeme. A to by som mohol menovať, budem potom hovoriť v ďalšom mojom výstupe, že koľko tých obcí aké obrovské pokuty dostali. A to len zato, že tí starostovia, primátori, obecné a mestské zastupiteľstvá chceli zabezpečiť pre svojich ľudí bývanie. Ďakujem pekne.
Laššáková, Jana, podpredsedníčka NR SR (2014-04-03):
Nech sa páči, pán poslanec Zajac, máte slovo.
Kollár, Boris, predseda NR SR (2022-05-19):
Dávam slovo členovi výboru pre financie a rozpočet poslancovi Györgyimu Gyimesimu, aby informoval Národnú radu o výsledku prerokovania návrhu vlády vo výbore. Nech sa páči, pán poslanec, máte slovo.
Glváč, Martin, podpredseda NR SR (2018-11-21):
S faktickou poznámkou nikto. Končím možnosť prihlásiť sa. Pán poslanec Suchánek, procedurálny?
Kažimír, Peter, podpredseda vlády a minister financií SR (2014-05-29):
Takže mala by ho zastupovať pani ministerka zdravotníctva Zuzana Zvolenská, ktorá tu nie je teraz v tomto okamihu (smiech v sále), a pána ministra hospodárstva Tomáša Malatinského bude zastupovať pán minister kultúry Marek Maďarič. Skončil som, ďakujem.
P. Paška, predseda NR SR: (2007-10-16):
(Hlasovanie.) 142 prítomných, 131 za, 9 sa zdržalo, 2 nehlasovali. Konštatujem, že sme návrh zákona posunuli do druhého čítania. Ďalej.
Svrček, Miloš, poslanec NR SR (2021-01-14):
Ďalej hlasujeme o pozmeňujúcom návrhu pána poslanca Šíbla.
Janiš, Stanislav, poslanec NR SR (2011-09-14):
Pristúpime k hlasovaniu o pozmeňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 8 spoločne s odporúčaním gestorského výboru schváliť.
Blanár, Juraj, podpredseda NR SR (2022-02-18):
Nie, vy môžete prezentovať len stanovisko vlády. (Hovorené súbežne s rečníkom.)
P. Hrušovský, podpredseda NR SR: (2001-11-29):
P. Kanis, poslanec: Vážený pán predsedajúci, najskôr by som predsa len chcel upozorniť na to, že pozmeňujúci návrh, o ktorom sa hovorilo, ktorý má napraviť návrh vládneho zákona, mal by obsahovať skutočne exaktné čísla, čo vidím ako dosť veľký problém. To znamená, že upozorňujem na to, aby príslušní experti z ministerstva obrany tam dali exaktné čísla, a nie čísla, ktoré budú produktom nejakého voľného uvažovania poslancov. To je po prvé. Dovoľte mi, pán predsedajúci, aby som navrhol prvé hlasovanie. Odporúčam v súlade s § 73 ods. 3 písm. c) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prijať uznesenie, aby Národná rada prijala návrh, že ho prerokuje v druhom čítaní.
Laššáková, Jana, podpredsedníčka NR SR (2015-09-17):
Prvú otázku položil pán poslanec Gabriel Csicsai ministrovi hospodárstva Slovenskej republiky Vazilovi Hudáka a otázka znie: „Vážený pán minister, opatrenia vlády v oblasti podnikateľského prostredia očividne zaťažujú fungovanie malých a stredných podnikov na Slovensku. Je tu opodstatnené podozrenie, že chýbajúce finančné prostriedky do štátnej kasy chce vláda získať práve od malých podnikov a živnostníkov, nakoľko nemôže, nedokáže alebo nechce zaviesť opatrenia na získanie financií od nadnárodných veľkých spoločností. Výsledkom toho stavu je značný úbytok malých podnikov a živnostníkov až na úroveň roku 2005. Disponuje ministerstvo analýzou príčin rušenia malých podnikov alebo pozastavenia živnostenských oprávnení? Ak áno, aké opatrenia plánuje ministerstvo na zvrátenie tohto nepriaznivého trendu? Ako plánujete skvalitniť podmienky na podnikanie, predovšetkým nadmerné daňové a odvodové zaťaženie, ktoré bolo kritizované aj v nedávnej štúdii Inštitútu finančnej politiky a OECD?“ Poprosím vás o odpoveď, pán minister, ako aj o oznámenie ukončenia odpovede. Nech sa páči.
Paška, Pavol, predseda NR SR (2014-03-26):
Tak potom, ak súhlasíte, prerušme rokovanie, aby ste skutočne nemuseli na dvakrát. Dobre, dámy a páni, budeme pokračovať o 14.00 hod. vzhľadom na to, že pán poslanec má určite dlhšie vystúpenie. Takže vyhlasujem prestávku do 14.00 hod., a potom bude pokračovať pán poslanec Viskupič. (Prerušenie vystúpenia o 11.55 hodine.) (Pokračovanie vystúpenia o 14.00 hodine.)
Brocka, Július, poslanec NR SR (2011-07-12):
Druhý procedurálny návrh bol nepokračovať v rokovaní o návrhu zákona.
Ďuriš Nicholsonová, Lucia, podpredsedníčka NR SR (2019-02-18):
Pán poslanec Tittel.
P. Paška, predseda NR SR: (2008-10-22):
(Hlasovanie.) 135 prítomných, 88 za, 4 proti, 42 sa zdržalo, 1 nehlasoval. Konštatujem, že sme návrh pridelili výboru a určili lehotu na prerokovanie. Teraz, pani spravodajkyňa, poprosím vás o uvedenie hlasovania v prvom čítaní o vládnom návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov (tlač 793). Nech sa páči.
Kollár, Boris, predseda NR SR (2021-10-27):
Pán poslanec, viete, že o tomto... (Reakcie z pléna). Prosím? Viete, že o tomto nemôžem dať hlasovať, ale... dajte mi tam, dobre. Dávam hlasovať o... teraz dávam hlasovať o pozmeňujúcom návrhu pána podpredsedu Blanára. Prosím, prezentujme sa a hlasujme. (Hlasovanie.) Prítomných 138 poslancov, za 50, proti 80, zdržalo sa 6, nehlasovali 2. Uvedený návrh pána poslanca Blanára sme neschválili. (Potlesk.) Vážené pani poslankyne, vážení páni poslanci, pokračujeme v prerušenom rokovaní. Skôr ako pristúpime k hlasovaniu o prerokovaných bodoch programu, chcem vás informovať o záveroch poslaneckého grémia, na ktorom bolo dohodnuté, že zajtra, teda 28. októbra 2021 budeme rokovať do 11.00 hod. Po hlasovaní o 11.00 hod. bude skončený rokovací deň. V piatok 29. októbra sa rokovať nebude, 48. schôdza bude pokračovať v utorok 2. novembra o 9.00 hod. a o 11.00 hod. by sme pristúpili k hlasovaniu. Je všeobecný súhlas? (Súhlasná reakcia pléna.) Ďakujem pekne. Uvedené sme schválili. Vzhľadom na to, že sme odsúhlasili časový postup pokračovania rokovania 48. schôdze, podávam návrh na prerokovanie bodu 70 ministerky Kolíkovej zajtra dopoludnia po tlači 440, najskôr o 10.00 hodine. Je, prosím všeobecný súhlas? (Súhlasná i nesúhlasná reakcia pléna.) Ešte raz. Bol niekto proti? (Reakcie z pléna.) Tak fajn, dávam hlasovať o tomto bode. Prosím, prezentujme sa a hlasujeme. (Hlasovanie.) Prítomných 135 poslancov, za 85, proti 27, zdržalo sa 22, nehlasoval 1. Pani Vaľovej ďakujem za zdržanie, tento návrh sme schválili. Ďalej vás chcem informovať, že minister financií požiadal o prerokovanie bodov č. 83 až 87 v budúci týždeň v utorok 2. novembra 21 o 9.00 hod. Body 80 a 81, je to skrátené legislatívne konanie, požiadal zaradiť na návrhu programu ďalšej riadnej schôdze, preto v mene troch poslaneckých klubov, za OĽANO, SME RODINA a SaS, podávam návrh na prerokovanie bodov 83 až 87 v termíne, ako som uviedol, a na vypustenie bodov 80 a 81 z programu 48. schôdze s tým, že uvedené návrhy budú zaradené do návrhu programu schôdze Národnej rady so začiatkom od 23. novembra ’21. Je všeobecný súhlas? (Súhlasná reakcia pléna.) Ďakujem pekne. Uvedené sme schválili. Pristúpime k hlasovaniu o návrhu skupiny poslancov na vyslovenie nedôvery členovi vlády Slovenskej republiky Richardovi Sulíkovi, poverenému riadením ministerstva hospodárstva (tlač 747). Chcem uviesť, že podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov. To znamená, že súhlas najmenej 76 poslancov. Prosím spoločného spravodajcu z výboru pre hospodárske záležitosti poslanca Radovana Kazdu, aby uviedol hlasovanie o návrhu uznesenia. (Hlasovanie o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi Sulíkovi, poverenému riadením Ministerstva hospodárstva Slovenskej republiky, tlač 747.)
B. Bugár, podpredseda NR SR: (2004-05-14):
(Hlasovanie.) Prítomných 121 poslancov, za návrh hlasovalo 102, proti 7, hlasovania sa zdržalo 11, nehlasoval 1. Konštatujem, že tento návrh sme schválili. Nech sa páči.
Kollár, Boris, predseda NR SR (2021-03-18):
S faktickou poznámkou pán poslanec Suja.
Slyško, Peter, poslanec NR SR (2023-12-07):
Vážené pani poslankyne, vážení páni poslanci, vážení prítomní, vážený pán predsedajúci, v súlade s § 73 ods. zákona 1 o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona, tlač 22. Návrh zákona spĺňa z formálnoprávnej strany náležitosti uvedené v rokovacom poriadku a legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania zákona v Národnej rade Slovenskej republiky v prvom čítaní. Ďakujem.
Senko, Ján, poslanec NR SR (2014-01-30):
Pán poslanec, ja by som sa chcel venovať tej prvej... (Vypol sa zvuk mikrofónu. Reakcia z pléna.) Pán poslanec, ja by som sa chcel venovať prvej časti vášho vystúpenia, najmä tej oblasti, kde sa hovorí o tej odbornosti, o tom, že asi na čele týchto inštitúcií nie sú ľudia, ktorí by mali byť odborníkmi, a je tu potrebné urobiť nejaké zmeny. Nie sú tam správni ľudia, ktorí možno nevyhovujú istej odbornej verejnosti, ja viem, že sa nedá celému spektru príslušnej odbornosti vyhovieť. Vždy niekto niekomu nevyhovuje. Nemyslím si, že by sme mali na čele inštitúcií, či už celoslovenských, alebo inštitúcií v našom kraji, na týchto postoch neodborníkov, ľudí, ktorí by nepracovali v tejto oblasti, nemali odborné skúsenosti, ľudia, ktorí by sa v jednotlivých týchto odborných profesiách nevyznali. A môžem to potvrdiť, že nielen v oblasti múzeí a galérií, ale všeobecne na čele rôznych kultúrno-osvetových, umeleckých alebo knižničných inštitúcií v našom kraji, myslím si, že pracujú ľudia, ktorí sa príslušnej oblasti, v príslušnej oblasti vyznajú a môžeme ich chápať ako odborníkov. Viete, takéto signály do spoločnosti neprinášajú nič dobré a stávajú sa skôr bodmi napätia a nedôvery vo vzťahu k týmto inštitúciám. A to nie je dobré, to je už potom viac-menej iba politikárčenie.
A. Belousovová, podpredsedníčka NR SR: (2007-07-03):
Slovo má pán poslanec Švidroň.
T. Cabaj, podpredseda NR SR: (2009-12-01):
Panie poslankyne, poslanci, budeme pokračovať v prerušenej rozprave v prvom čítaní o vládnom návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov. Poprosím pána ministra vnútra, aby zaujal miesto pre navrhovateľov, a pána poslanca Gogu, aby zaujal miesto pre spravodajcov. Takže máme tu aj pána ministra. Písomne do rozpravy pri tomto vládnom návrhu zákona bola písomne prihlásená pani poslankyňa Damborská. Nech sa páči, pani poslankyňa, máte slovo v rozprave. Po vystúpení pani poslankyne bude priestor prihlásiť sa do rozpravy ústne.
Paška, Pavol, predseda NR SR (2012-12-18):
Hlasujeme. (Hlasovanie.) 138 prítomných, 76 za, 2 proti, 60 sa zdržali. Schválili sme novelu zákona č. 151. Pán poslanec Martinák bude uvádzať hlasovanie v druhom čítaní o zákone č. 15 o ochrane druhov voľne žijúcich živočíchov. Je to tlač 242. (Hlasovanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 242.)
Panáček, Milan, poslanec NR SR (2012-11-07):
Ďakujem pekne za slovo. Vážené pani kolegyne, páni kolegovia, vážení prítomní, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslancov Národnej rady Slovenskej republiky Ľudovíta Kaníka, Pavla Freša a Viliama Novotného na vydanie zákona, ktorým sa mení a dopĺňa zákon č. 372/1990 Zb. o priestupkoch. Je to tlač 250. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Uvedený návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené paragrafom 72 ods. 1 zákona o rokovacom poriadku, to jest doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona NR SR o rokovacom poriadku a podľa legislatívnych pravidiel a zaradil ho v súlade s paragrafom 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený návrh zákona spĺňa po formálno-právnej stránke všetky záležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 28. septembra 2012 č. 233 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som. Otvorte, prosím, rozpravu.
Mihál, Jozef, poslanec NR SR (2013-02-12):
Ďakujem, ja si myslím, že sa oplatilo zostať do pol siedmej dnes v snemovni už len kvôli tomuto vystúpeniu pána Brocku, ktoré bolo úplne skvelé, a tiež by som niekedy chcel vedieť obhajovať návrhy zákonov a argumentovať tak ako on. Pokiaľ ide o ten akýsi spor, ktorý sa tu tak rozpútal, ktorý návrh bol aký návrh, to sú skutočne dve rozdielne veci, skutočne dve rozdielne veci, pretože pred tým rokom alebo rokom a pol, keď vyšiel pozmeňovací návrh z dielne KDH, tak tam bolo to rozhodnutie, či zostane alebo nezostane dôchodca v pracovnom pomere vrátene súkromnej sféry, nielen v štátnej, na zamestnávateľovi. Čiže ten zamestnanec dôchodca to nemá vo svojich rukách, kdežto tento návrh je filozoficky skutočne úplne iný, pretože dôchodca sa môže slobodne rozhodnúť medzi prácou, resp. medzi dôchodkom. Ďalej by som chcel pripomenúť ešte jeden rozmer. Tým, že mladí ľudia by týmto spôsobom mohli zaplniť prípadné uvoľnené miesta po tých dôchodcoch, ktorí by sa rozhodli odísť zo zamestnania, sa vlastne posilní aj medzigeneračná solidarita vyjadrená platením odvodov, ktoré tí mladí začnú na tých starých jednoducho platiť. Veď sa nepozerajme na to len tak, že ten dôchodca má prácu, mladý nemá prácu, je to aj o tej medzigeneračnej solidarite, ktorú v druhom pláne treba vidieť, veď nepozerajme len krátkozrako na to, na ten povrch, rozmýšľajme aj trošku s nadhľadom, trošku komplexnejšie. A ešte chcem reagovať: ústavnosť – protiústavnosť. Asi o tom ešte neviete, ale Ústavný súd rozhodol, že súbeh alebo to rozhodnutie našej vlády buď predčasné dôchodky, alebo práca je plne v súlade s ústavou. Bude to o pár dní zverejnené v zbierke.
M. Hort, podpredseda NR SR: (2009-02-04):
A teraz dávam slovo spravodajcovi, ktorého určil navrhnutý gestorský výbor, výbor pre kultúru a médiá, poslancovi Jánovi Podmanickému, aby uviedol úvodnú spravodajskú informáciu. Nech sa páči.
Figeľ, Ján, podpredseda NR SR (2014-11-09):
Nech sa páči, Pavol Zajac.
Zmajkovičová, Renáta, podpredsedníčka NR SR (2013-12-17):
Prerušujem rokovanie o tomto bode programu. A ja len, keďže ste sa ma na niečo pýtali, pán poslanec Sulík, môžte si byť istý, že ak by som videla nejakú reakciu akéhokoľvek kolegu poslanca, tak by som reagovala, nevidela som. A myslím si, a myslím si, že ja tu schôdzu vediem správne, čiže aj mnohým kolegom z poslaneckému klubu, ak sa neprihlásia včas, nedám im možnosť vystúpiť vo faktickej poznámke. Ďalším bodom programu je prvé čítanie o návrhu poslanca Richarda Vašečku, Eriky Jurinovej a Branislava Škripeka na vydanie zákona, ktorým sa mení a dopĺňa zákon č. 73/1986 Zb. o umelom prerušení tehotenstva v znení neskorších predpisov. Návrh zákona je uverejnený ako tlač 782, návrh na jeho pridelenie na prerokovanie výborom je v rozhodnutí č. 760. Dávam slovo poslancovi Richardovi Vašečkovi, aby návrh zákona uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Richarda Vašečku, Eriky Jurinovej a Branislava Škripeka na vydanie zákona, ktorým sa dopĺňa zákon č. 73/1986 Zb. o umelom prerušení tehotenstva v znení neskorších predpisov , tlač 782.)
F. Devínsky, poslanec: (2005-05-17):
Pán predsedajúci, v súlade s § 83 ods. 1 zákona o rokovacom poriadku dajte, prosím, najskôr hlasovať o procedurálnom návrhu pána poslanca Čaploviča nepokračovať ďalej v rokovaní o návrhu zákona.
Somogyi, Szilárd, poslanec NR SR (2011-02-09):
Ďakujem, pán predseda. A najmä ďakujem pani poslankyni za tento fundovaný prístup. Zrejme ako prvýkrát sme počuli teraz ako v pléne to, že sa niekto pokúšal o oddelenie týchto dvoch problémov, že adresátom našich úvah alebo našich rečí tu v pléne je zvyčajne Maďarská republika alebo maďarský parlament a málo sa zaoberáme s občanmi, ktorí sú zase ako prostriedkom na to, aby sme naše reakcie alebo reakcie Slovenskej republiky nejakým spôsobom vyjadrili alebo komunikovali. A ďakujem vám aj za pomenovanie Matovič a spol. Ja si myslím, že ako toto je dobrý výraz, keď si prečítame, kto všetko sa nachádza pod predkladateľmi alebo medzi tými kolegami, ktorí s týmto návrhom súhlasili. Ďakujem vám.
Suja, Miroslav, poslanec NR SR (2021-04-01):
Ďakujem za slovo. Takže pôjdem od konca. Pán poslanec Kremský, bábku, to ste povedal vy a vaši niektorí predrečníci. Ja som bábku nespomínal, ale asi viete, o tom sa rozpráva asi viacerí, takže asi niečo na tom bude pravdy. Vidím, že trafená hus zagágala a že niečo na tom je. Viete, vám vadí nejakých 20-tisíc ľudí na námestí, ale milióny ľudí nahnatých na testy vám už nevadia, pán poslanec Kremský. Ja viem, vaše deti nechodia medzi normálne deti na obed, oni tam nejedia, oni radšej doma, ako ste vy povedal, ale sú tu aj normálni, bežní ľudia, nie papaláši, ktorí žijú normálny, bežný život. A keď už tak hovoríte, tak behal tam aj pán posla... pán podpredseda vlády Sulík, ale v pohode, hej? Edo, ďakujem za tvoju podporu a tvoj názor. Pán poslanec Herák, viete, vďaka celoplošnému testovaniu je tento stav. Vďaka celoplošnému testovaniu, ktorý nikde inde na svete nie je, aby ste vedeli. A pána Matoviča netreba urážať, však Igora uráža 83 % Slovákov. Naozaj ja nepotrebujem; ja mám za potrebu, aby som ho ja urážal? Jeho uráža celé Slovensko, chudáka! (Ruch v sále. Zaznievanie gongu.) Hovoríte, že ja som popieral... korona? Nie, ja som nepopieral. Ja som popieral, že sa to preceňuje ani to nikde nie je. A to hovorím tu, že sa to preceňuje a budeme sa s tým musieť naučiť žiť, lebo nezbehne to, že tých vĺn tu bude aj dvadsať. A očkovanie ja som nikdy nespomínal. Jediné, čo som spomínal, že mám na to svoj názor a ja že sa zaočkovať nedám, ale je každého na svojom vlastnom uvážení, či sa dá alebo nie. Nikdy som nikoho neodhováral, ani svojho vlastného syna. Takže skúste hovoriť k veci a nie zbytočne demagógiu. Koho sme tam mali? Pán poslanec Krajči, jaj, to bolo pre vás, prepáčte. Takže asi som sa vyjadril ku všetkým. Ďakujem.
Vaňová, Jarmila, poslankyňa NR SR (2023-06-22):
Ďakujem pekne. Ja už nemám otázku, ja by som, ja som len veľmi rada, že ste prišli aj s pozitívnymi informáciami z terénu a že ste neobišli aj túto časť Košíc, pretože je veľmi dôležitá, je veľká. Ja len poviem, že ja som na Luníku pracovala dva a pol roka na miestnom úrade, takže to veľmi dobre poznám a veľmi im fandím, aby, aby ďalej pokračovali v tých zmenách, ktoré tam sú naštartované, takže ďakujem a držím palce aj v tejto téme.
Beblavý, Miroslav, poslanec NR SR (2017-02-14):
Ďakujem veľmi pekne, pán predsedajúci. Vážené kolegyne, vážení kolegovia, toto je zaujímavý typ novely v tom, že hoci na jednej strane pomerne rieši pomerne rozsiahlu časť uvedeného zákona, keďže musí vypustiť vlastne všetky veci súvisiace s voľbami do vyšších územných celkov, na druhej strane je to zákon absolútne technický, pretože on len rieši to, že keď už voľby do VÚC nebudú, keby sa zrušili VÚC, aby teda to bolo v zákone vyčistené. Takže hoci z tohto zákona, ktorý prerokúvame, by zmizla pomerne jeho významná časť, zákon je vo svojej podstate len veľmi technický a rieši teda dopad samotného zrušenia teda aj na tento zákon. Ďakujem.
Laššáková, Jana, podpredsedníčka NR SR (2015-12-08):
Na vystúpenie pani poslankyne s faktickými poznámkami pani poslankyňa Vášáryová, pán poslanec Lipšic. Končím možnosť prihlásiť sa s faktickými poznámkami. Nech sa páči, pani poslankyňa Vášáryová.
Kočiš, Eduard, poslanec NR SR (2021-10-05):
Veľmi pekne ďakujem za slovo, pán predsedajúci. Pán kolega Cmorej, touto vašou rozpravou ste momentálne vystrašil tisíce ľudí na Slovensku. Buď ktorí počúvali túto vašu rozpravu v priamom prenose, alebo ktorí si ju vypočujú z nejakého záznamu. Vy ste tuná reálne teraz povedal, že chcete obmedzovať výbery platieb z bankomatov, chcete obmedzovať posielanie finančných prostriedkov na nejaké zahraničné účty, pretože by mohol krachnúť pri nejakom väčšom rozsahu celý bankový systém. Ďalej ste sa tu opovážil povedať, že chcete aplikovať dôchodkový systém na strednú dĺžku dožitia. Ja viem a úplne tomu rozumiem, že dôchodkový systém na Slovensku je úplne zlý, pretože neaplikuje princíp a systém zásluhovosti, ale jednoducho takýmto populistickým a alibistickým a arogantným spôsobom, akým ste toto tu vy teraz prezentoval, ja som zostal v nemom úžase. Ja neviem, či vy ste mikroekonóm, či ste makroekonóm, ale choďte toto niekde povedať do fabriky, kde ľudia v 60. roku dožitia sú zničení fyzicky, sú zničení psychicky a vy im vlastne teraz tvrdíte, že budú musieť pracovať dlhšie, intenzívnejšie, lepšie, aby jednoducho si ten dôchodok zaslúžili. Čiže ja som naozaj v nemom úžase, akým spôsobom vy toto chcete aplikovať. Aplikovať tento dôchodkový systém na strednú dĺžku (povedané so smiechom) dožitia, ja, ja si vôbec ani nedovolím povedať, akým spôsobom by to bolo udržateľné. No nebolo by to udržateľné, pretože skúste si porovnať človeka, ktorý pracuje fyzicky niekde na stavbe, za frézou, za horizontkou alebo za nejakým iným, či je to zdravotná sestra alebo či je to opatrovateľka, ktorá musí polohovať, dvíhať ťažkých klientov, ťažkých pacientov, a vy jej poviete, mladá pani alebo mladá slečna, jednoducho budete musieť pracovať do sedemdesiatpäťky, pretože jednoducho na dôchodky niet.
Glváč, Martin, podpredseda NR SR (2017-10-13):
Pani poslankyňa, poprosím vás, zaujmite svoje miesto a páni poslanci a panie poslankyne o kľud v sále.
Sulík, Richard, predseda NR SR (2010-08-04):
Ďakujem pekne. Teraz využíva svoje právo podpredseda Národnej rady Pavol Hrušovský a hlási sa do rozpravy. Nech sa páči.
R. Madej, poslanec: (2006-10-18):
Z toho dôvodu sa navrhuje poskytovať príspevok na bývanie v zariadeniach sociálnych služieb, v ktorých sa poskytuje starostlivosť celoročne tak, aby sa príspevok na bývanie poskytoval každému občanovi v hmotnej núdzi a každej fyzickej osobe, ktorá sa s ním spoločne posudzuje, a to bez ohľadu na vek. Ďalej sa navrhuje odstrániť v súčasnosti platnú podmienku, že na jednu adresu patrí len jeden príspevok na bývanie, aj keď na tejto adrese býva viac osôb v hmotnej núdzi tvoriacich samostatné okruhy, ktorých príjmy sa spoločne započítavajú na účely pomoci v hmotnej núdzi. Predložený návrh nezakladá dôvod na navýšenie limitov kapitoly Ministerstva práce, sociálnych vecí a rodiny na roky 2007 až 2009. Z uvedeného je zrejmé, že zvýšené nároky bude možné z týchto kapitol vykryť. Prosím o podporu tohto zákona. Ďakujem pekne.
Danko, Andrej, predseda NR SR (2017-02-01):
Prosím, prezentujme sa a hlasujeme. (Hlasovanie.) Prítomných 141 poslancov, za 91, proti 14, zdržalo sa 35, nehlasoval 1. Konštatujem, že sme uvedený návrh schválili.
Blaha, Ľuboš, podpredseda NR SR (2024-02-16):
Do rozpravy sa prihlásil pán poslanec Peter Stachura ako spravodajca.
Bugár, Béla, podpredseda NR SR (2017-01-31):
Pán poslanec Farkašovský.
Jurinová, Erika, podpredsedníčka NR SR (2013-09-24):
Ďakujem vám. Vyhlasujem všeobecnú rozpravu, či prerušujem rokovanie o tomto bode programu. A budeme pokračovať prvým čítaním o návrhu poslanca Alojza Hlinu na vydanie zákona, ktorým sa dopĺňa zákon č. 153/2013 Z. z. o Národnom zdravotníckom informačnom systéme a o zmene a doplnení niektorých zákonov. Návrh zákona je uverejnený ako tlač 692. Návrh na jeho pridelenie na prerokovanie výborom je v rozhodnutí č. 667. Nech sa páči, pán poslanec, predneste svoj návrh. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 153/2013 Z. z. o Národnom zdravotníckom informačnom systéme a o zmene a doplnení niektorých zákonov , tlač 692.)
Fitz, Peter, poslanec NR SR (2013-10-22):
Ďakujem pekne za slovo. Ja by som si dovolil zareagovať ohľadom môjho pozmeňovacieho návrhu. No som prekvapený, pán poslanec, keď rozprávate o dvojkoľajnosti, ktorú ste v podstate zaviedli vy zmenou zákona, kedy ste urobili iné podmienky pri udeľovaní analógových licencií a digitálnych licencií. Možno by bola otázka, prečo to tak bolo. Nebolo to z toho dôvodu, že tých analógových licencií už bolo málo, málo pásiem? Neviem, ja som tu vtedy nesedel. Hlasovali ste vy. Čo sa týka ďalších vecí, ktoré ste mali v svojom vystúpení, na jednej strane hovoríte, že chceme byť netransparentní, aby rada nemohla rozhodovať o udeľovaní licencií, a na druhej strane vy tu rozprávate o posilňovaní právomoci rady vo veci napr. prípravy určitých vyhlášok a nariadení, ktorými by ona mohla následne kontrolovať tento trh. Je to z môjho pohľadu absolútne dve veci odlišné, ktoré proti sebe bojujú, a je to v rozpore na jednej strane, čo ste hovorili v prvom bode, a na druhej strane, čo potom tvrdíte v tom nasledujúcom. Ďakujem.
Laššáková, Jana, podpredsedníčka NR SR (2013-10-25):
S reakciou, nech sa páči, pani podpredsedníčka.
Blanár, Juraj, podpredseda NR SR (2023-05-17):
Jedna faktická poznámka, ktorú ešte vybavíme. Pán poslanec Lehotský, nech sa páči.
Grendel, Gábor, podpredseda NR SR (2021-09-22):
Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Zite Pleštinskej.
Pellegrini, Peter, predseda NR SR (2015-09-25):
Prezentujme sa a hlasujme o pridelení zákona výborom, určení gestorského výboru a príslušných lehôt na prerokovanie. (Hlasovanie.) Prítomných 125 poslancov, za hlasovalo 118, zdržali sa 7 poslanci. Konštatujem, že sme pridelili návrh zákona výborom, určili gestorský výbor aj príslušné lehoty. Pán poslanec, teraz uveďte hlasovanie o bode 89 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon o slobode informácií (tlač 1727). [Hlasovanie o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 1727.]
Figeľ, Ján, podpredseda NR SR (2015-03-11):
Ďakujem pekne. Na vystúpenie pána poslanca Muránskeho sú dve faktické poznámky. Nech sa páči, Magda Košútová s prvou.
Hort, Milan, podpredseda NR SR (2011-10-11):
Ďakujem. Pán poslanec Juraj Droba s faktickou poznámkou. Nech sa páči.
Vašečka, Richard, poslanec NR SR (2024-05-02):
Ďakujem za slovo. Mám rád vystúpenia pána poslanca Dostála. Jedna vec, bolo tam veľa, na čo by som chcel, chcel reagovať, ale teraz úplne na záver začnem s tým posledným, čo mi napadlo pri posledných možno vašich vetách, a to je vrecko cementu. Našťastie už váži 25 kíl, nie 50 ako ešte za čias našich otcov, keď sa museli s 50-kilovým vreckami namáhať. Teraz už sa to väčšinou predáva v 25-kilových vreckách, ale aj to mám dosť zdvihnúť to, ale určite by som nechcel, aby to zdvíhala moja manželka, keby mi pomáhala betónovať. A mám taký dojem, že aj v Zákonníku práce, v Zákonníku práce, to nie je môj, môj dojem alebo môj pocit, je, že ženy nemôžu takéto ťažké bremená dvíhať. A nie je to preto, lebo sa tak cítia alebo majú takú dušu, ale preto, že majú také telo. A my hovoríme o biologickej skutočnosti, ktorú zachytáva napríklad rodné číslo. A ja som veľmi spokojný, že sme muži a ženy, čo znamená, že sme aj manželia a manželky, že sme otcovia a matky, že sme sme bratia a sestry, synovia a dcéry. Som s tým veľmi spokojný. A veľmi rád sa k tomu priznávam a som veľmi rád, že ženy sa priznávajú k svojej ženskosti a nevidím dôvod, že by sme mali mať nejaké rodovo neidentifikovateľné rodné číslo. Som spokojný s tým, že napríklad rodné číslo svojej manželky, ktoré si pamätám naspamäť, ona niekedy zabudne a keď diktujeme, ja nadiktujem jej rodné číslo lepšie. Lepšie si pamätám čísla, možno je to tou biológiou. A som s tým veľmi spokojný. Som s tým veľmi spokojný. A že neviem, v čom vidíme tuto problém. To nie je o pocitoch, to nie je o duši, to je o biologickej skutočnosti, ktorá je v našich bunkách a tá sa dokazuje genetickým testom. Všetky ostatné veci sú na diskusiu, presne tak ako ste povedali, pán Dostál, a môžme sa o nich baviť. Ale nevylučujeme to, čo je podľa mňa úplne jasné, prirodzené a základné. Muž a žena.
Danko, Andrej, predseda NR SR (2016-03-23):
Poprosím, pán poslanec Lipšic, procedurálny návrh.
Laššáková, Jana, podpredsedníčka NR SR (2014-09-11):
Nevadí mi to, nech sa páči.
Antal, Peter, poslanec NR SR (2018-06-21):
Ďakujem. Ďakujem za reakciu. Je to pravdaže vaše právo nepodporiť ten zákon. Bol pripravený, si myslíme, dostatočne. Nebolo to urobené ani narýchlo. Pravdaže, vypočuli sme si aj názory, to, čo aj firmy prezentovali, ktoré predávajú tú pyrotechniku a sami povedali, že vnímajú problém v tej, v tej pyrotechnike, ktorú sme takýmto spôsobom vymenovali. Toto je v princípe aj na ich, alebo asociácia, ktorá zastrešuje ich, na ich odporúčanie, že aby sme aspoň rozdelili tie kategórie, ktoré a väčšina krajín Európskej únie to má, F2, F3. Koniec, vybavené. My sme to sa snažili zmierniť takýmto spôsobom a toto je tá najväčšia akoby zmena celého tohto pozmeňováku. To ostatné sú legislatívne pripomienky či už odboru legislatívy alebo aj naše vylepšenia. Ďakujem.
Figeľ, Ján, podpredseda NR SR (2013-10-29):
Vážené pani poslankyne, vážení páni poslanci, teraz majú nasledovať dva body programu, a to písomné odpovede na interpelácie a samotné nové interpelácie. Predseda vlády Robert Fico sa z rokovania o týchto bodoch programu ospravedlnil z dôvodu prijatia prezidenta Francúzskej republiky Françoisa Hollanda. Zastupovaním poveril jedného z vicepremiérov, ministra vnútra pána Roberta Kaliňáka. Predpokladám, že sa každú chvíľu objaví alebo potom ho zastúpi ďalší vicepremiér. Takže chvíľku počkáme na Roberta Kaliňáka. (Krátka pauza.) Dámy a páni, podpredseda vlády Robert Kaliňák je zatiaľ na rokovaní parlamentného výboru. Ale poprosím ďalšieho z podpredsedov vlády Ľubomíra Vážneho, aby oznámil, kto z členov vlády zastupuje na týchto dvoch bodoch rokovania neprítomných členov vlády. Nech sa páči.
Danko, Andrej, predseda NR SR (2019-03-28):
Prosím, prezentujme sa a hlasujeme. (Hlasovanie.) Prítomných 143, za 91, proti 37, zdržalo sa 15. (Potlesk.) Konštatujem, že sme schválili návrh novely ústavy . Budeme pokračovať hlasovaním v prvom čítaní o návrhu poslancov Gröhlinga a Pavelku na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve (tlač 1383), bod 59 schváleného programu. Prosím spravodajcu z výboru pre vzdelanie, vedu a mládež a šport poslanca Sopka, aby uviedol hlasovanie. (Hlasovanie o návrhu poslancov Národnej rady Slovenskej republiky Branislava Gröhlinga a Radoslava Pavelku na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 1383.)
Blanár, Juraj, podpredseda NR SR (2022-05-19):
Pán poslanec Potocký s faktickou poznámkou.
P. Hrušovský, podpredseda NR SR: (2002-04-05):
(Hlasovanie.) 113 prítomných, 91 za návrh, 2 proti, 13 sa zdržalo, 7 nehlasovalo. Návrh sme schválili. Ďalší návrh.
Laššáková, Jana, podpredsedníčka NR SR (2014-11-08):
Pán poslanec Kamenický.
Danko, Andrej, podpredseda NR SR (2023-12-08):
Ďakujem, pán minister. Dávam slovo spoločnej spravodajkyni z výboru na pôdohospodárstvo a životné prostredie poslankyni Zuzane Matejičkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Blanár, Juraj, poslanec NR SR (2014-07-01):
Pán predseda, chcel by som poprosiť, aby do protokolu z dnešného rokovania o hlasovaní bolo zaznamenané, že pri tlači 1053 som sa chcel zdržať, hlasovacie zariadenie ma vykázalo, že som bol za. Ďakujem.
Zmajkovičová, Renáta, podpredsedníčka NR SR (2013-03-20):
S reakciou pán poslanec Šebej.
Zs. Simon, minister pôdohospodárstva SR: (2004-12-01):
Zámerom bolo zistenie, že niektoré poľnohospodárske družstvá si nesplnili zákonom ustanovenú povinnosť vydania družstevných podielnických listov ako osobitného druhu cenného papiera a zistenia príčin ich nevydania. Podľa informácie bývalého Strediska cenných papierov z 980 emitentov družstevných podielnických listov o pridelenie identifikačného čísla emisie požiadalo celkom 805 emitentov. K júlu 1998 bolo zaregistrovaných celkovo 521 emitentov a emisií. V stave rozpracovanosti bolo pripisovanie družstevných podielnických listov na účty majiteľov cenných papierov k 384 emitentov. K tomuto termínu neprišlo uzavrieť zmluvu 284 emitentov. V roku 2002 bolo celkovo zaregistrovaných 640 emisií družstevných podielnických listov a tento stav sa v zásade nezmenil. Z uvedeného vyplýva, že časť poľnohospodárskych družstiev nevydala družstevné podielnické listy. Predložený návrh zákona si kladie za cieľ dokončiť transformáciu poľnohospodárskych družstiev s tým, že pokiaľ nedôjde k vydaniu družstevných podielnických listov za vypočítaný majetkový podiel, tento sa stane pohľadávkou oprávnenej osoby, za nesplnenie povinnosti poľnohospodárskeho družstva môže oprávnená osoba podať návrh na likvidáciu poľnohospodárskeho družstva. Pre zabezpečenie návrhu zákona sa zároveň navrhuje doplniť v nevyhnutnej miere aj zákon č. 566/2001 Z. z. o cenných papieroch a investičných stimuloch. Vážený pán predseda, vážené pani poslankyne, vážení páni poslanci, chcem poďakovať všetkým, ktorí k predmetnému návrhu uplatnili svoje pripomienky. Mám za to, že vzhľadom na prijatie nariadenia Rady č. 1935/2003 o stanovách európskeho družstva sa nazrie na družstevné podielnické listy a že otázky s týmto súvisiace onedlho sa zmenia. Ďakujem vám za pozornosť.
Bugár, Béla, podpredseda NR SR (2010-08-10):
Na faktické poznámky pán poslanec bude reagovať.
Blanár, Juraj, podpredseda NR SR (2023-05-17):
Pán poslanec Vašečka, môžete reagovať na faktickú poznámku.
Puci, Róbert, poslanec NR SR (2015-03-17):
Dajte, prosím, hlasovať o bode 2 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
Pellegrini, Peter, podpredseda NR SR (2020-04-02):
Pán poslanec Krošlák.